Unni Rugtvedt

Else Unni Rugtvedt (født 6. juni 1934, død 13. januar 1997)Unni Rugtvedt - digitalarkivet.no var en norsk operasangerinne (alt/mezzosopran). 

Hun var fra Skotfoss i Skien og startet sin sangkarriere i sangkoret Solstreif i Skien. Hun tok sangtimer hos sangpedagogene Elisabeth Munthe Kaas og Oskar Raaum i Oslo og debuterte i operaen Jeanne d´Arc med Musikselskabet Harmoniens orkester i Universitetets Aula i 1962. Samme år sang hun «Lola» i Cavalleria rusticana på Den Norske Opera. 

I 1964 vant hun den internasjonal Verdi-prisen i Venezia. Hun deltok på Richard Wagner Festspiele i Bayreuth i Tyskland i 1968 og 1969. 

Hun var i flere år tilknyttet Stockholmsoperaen (Kungliga Teatern) og Drottningholms Slottsteater. I 1969-72 var hun bosatt i Frankfurt og ga som freelancer gjestespill i Tyskland, Frankrike og Italia. Hun var deretter engasjert ved  Wiener Staatsoper fram til 1977. Da José Carreras debuterte i Wien i 1974 som hertugen av Mantova i Verdis opera Rigoletto spilte Unni Rugtvedt rollen som Maddalena.Unni Rugtvedt  - Universitetet i Oslo/Norsk musikkhistorisk arkiv  

Høsten 1977 og sommeren 1978 ga hun gjestespill i Linz og ved operaen i Madrid. 

Hun trakk seg tilbake som aktiv sanger i 1980. 

Referanser

 Eksterne lenker 
 Omtale hos Musikkhistorisk arkiv
 Omtale med bilder på wagneropera.no

Kategori:Fødsler i 1934
Kategori:Dødsfall i 1997
Kategori:Norske operasangere
Kategori:Personer fra Skien kommune